देश विरोधी नारे लगाने वालों को गिरफ्तार करें
दिल्लीके रामजस कॉलेज में गत दिनों हुई हिंसा को लेकर अब एबीवीपी ने कथित देशविरोधी नारे लगाने वालों को गिरफ्तार किए जाने की मांग की है। गौरतलब है कि इस मामले में कॉलेज की एक स्टूडेंट शहीद की बेटी गुरमेहर कौर द्वारा एबीवीपी के खिलाफ सोशल मीडिया पर कैंपेन चलाने का मामला इन दिनों सुर्खियों में है। एबीवीपी कार्यकर्ताओंं ने बुधवार को एसडीएम कार्यालय परिसर में सांकेतिक नारेबाजी प्रदर्शन के बाद एसडीएम को शिक्षा मंत्री के नाम ज्ञापन सौंपकर कॉलेज कैम्पस में देश विरोधी नारे लगाने वालों को गिरफ्तार किए जाने की मांग की। ज्ञापन में कार्यकर्ताओं ने बताया कि गत 22 फरवरी को दिल्ली के रामजस कॉलेज कैम्पस में कुछ लोगों द्वारा देश विरोधी नारे लगाए गए थे। इस मौके सह जिला संयोजक आदेश पचौरी, दीपू पाराशर, प्रवीण, पंकज शर्मा, कौशल शर्मा मौजूद थे।
बयाना. एसडीएम को ज्ञापन सौंपते एबीवीपी कार्यकर्ता।
hin_Deva hin_Deva hin_Deva